Gilbert Renson

Gilbert Renson, c' est on scrijheu e walon, k' a skepyî li 30 d' octôbe  1926 et k' a morou li 23 d' avri  2017. 

Di s' mestî, il esteut adjint coloniå e Congo bedje. Pu, e 1961, il a moussî al radio (RTB). Po cmincî, i cåzéve e kicongo  dins l' emission "La voix de l'amitié"; adonpwis, il a eto fwait l' emission e lingala.

 Ouve pol walon 
Après li disrashonnaedje del "redaccion afrikinne" di l' RTBF, i rala a Nameur, et-z amonter l' emission «900.000 Walons». Il î va egadjî foirt timpe Jany Paquay. Po li ptite istwere, i lyi dmande di dire ene fråze e walon. Et leye: «ersè, dj' a maredé avou ene fadêye di tchitchons»udonbén ene fråze insi, avou toplin di mots di l' Årdene nonnrece, Djani cnoxhant nativmint l' accint d' Vencîmont. Et lu: «dji n' a rén comprins; adon, c' est k' vos estoz foirt boune e walon.»

Il a cmincî a scrire del prôze dins les Cayés walons e 2002.

E 2007, il a vudî, a conte d' oteur, ene otobiyografeye, sicrîte a môde di roman : Pilipili.

 Pî-note 

Renson, Gilbert
Categoreye:Emissions e walon